
Nume proiect: Practici transformaționale în consilierea și orientarea carierei  Cod SMIS: 339374
„Pas cu pas spre ocupația ta” – a început prima activitate din proiectul ConsEDU
Astăzi, 14 octombrie 2026, la Liceul Tehnologic „Anghel Saligny” Turț a avut loc prima sesiune a primei activități din cadrul proiectului „Pas cu pas spre ocupația ta”, parte a proiectului „Practici transformaționale în consilierea și orientarea carierei – ConsEDU” (SMIS 339374).
Activitatea, intitulată „Atelierul ambasadorilor”, se adresează celor 6 elevi din clasele a X-a și a XI-a care vor deveni ambasadori ai carierei pentru elevii de gimnaziu din Bătarci și Gherța Mică și a debutat cu sesiunea -  „Construirea rolului de ambasador”.

Pe parcursul întâlnirii, elevii:

· au aflat care este scopul proiectului și ce rol vor avea ca ambasadori;

· au învățat tehnici de respirație și de postură pentru gestionarea emoțiilor în fața publicului;

· au descoperit cum se vorbește „de la egal la egal” cu elevii mai mici, prin povești personale, autenticitate și întrebări care invită la dialog;

· și-au redactat și prezentat propriul mesaj motivațional despre alegerea învățământului tehnologic, primind feedback constructiv de la colegi.

Cei mai buni mesageri ai liceului tehnologic sunt chiar elevii lui, iar această primă întâlnire i-a pregătit pentru rolul de modele și mentori. Pregătirea continuă cu a doua sesiune.

Proiectul se desfășoară până în februarie 2027 și include ateliere interactive de autocunoaștere, vizite în atelierele liceului, întâlniri cu părinții și cadrele didactice și un concurs pe echipe mixte de elevi, „Idei locale, soluții reale”.

Parteneri: CJRAE Satu Mare, Liceul Tehnologic „Anghel Saligny” Turț, Școala Gimnazială Bătarci, Școala Gimnazială Gherța Mică.

